Oʻzbekiston amputantlar milliy futbol terma jamoasi. Oʻzbekiston amputantlar milliy futbol terma jamoasi — amputantlar oʻrtasidagi xalqaro turnirlarda va futbol oʻyinlarida Oʻzbekiston sharafini himoya qiladigan amputant nogironlar oʻrtasidagi milliy futbol jamoasi. Milliy terma jamoani nazorat qiluvchi va boshqaradigan tashkilot Oʻzbekiston Milliy olimpiya qoʻmitasi va Oʻzbekiston futbol assotsiatsiyasi hisoblanadi. Oʻzbekiston terma jamoasi XAFFga kiritilgan va dunyoning eng kuchli jamoalaridan biri hisoblanadi. Uch karra Jahon kubogi gʻolibi. Tarixi. 1988-yil oktabr oyida amerikalik Bill Barri Amerikaning Sietl shahri bilan qardosh Toshkentga keldi va Afgʻonistonda jang qilgan yigitlarni oʻzining „Futbol nogironlar uchun“ dasturi bilan tanishtirish uchun oʻzi bilan 22 juft yengil hassa tayoq olib keldi. „Matonat“ klubi va uning negizida Oʻzbekiston terma jamoasi tashkil etildi. Ayni paytda jamoa koʻplab xalqaro va respublika turnirlarining gʻolib va sovrindori hisoblanadi. 2019-yil Rossiya oʻtkazilgan xalqaro turnirda terma jamoa vakillari umumiy 5 ta uchrashuvda qatnashib 42 ta gol urishda va turnir chempioniga aylanishdi. jahon chempionatlari. 2022-yilgi Amputantlar oʻrtasidagi jahon kubogiga Oʻzbekiston terma jamoasi Oʻzbekiston Futbol Assotsiatsiyasi rahbarligida astoydil tayorgarlik koʻrdi. Bir qator oʻrtoqlik uchrashuvlari oʻtkazildi. Jamoa tarkibiga Yevropada top suradigan futbolchilar ham jalb etildi. Terma jamoa yarim final bosqichigacha yetib bordi.